ประกาศธนาคารแห่งประเทศไทยประกาศธนาคารแห่งประเทศไทยเรื่องการดำรงเงินกองทุนเป็นอัตราส่วนกับสินทรัพย์และภาระผูกพันของบริษัทเงินทุน---------- อาศัยอำนาจตามความในมาตรา๔ และมาตรา ๒๙ แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ (ฉบับที่ ๓) พ.ศ. ๒๕๓๕ ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการกระทรวงการคลังดังต่อไปนี้ ข้อ๑ให้ยกเลิกประกาศธนาคารแห่งประเทศไทย เรื่องการดำรงเงินกองทุนเป็นอัตราส่วนกับสินทรัพย์ของบริษัทเงินทุน ลงวันที่ ๓๑ กรกฎาคม๒๕๓๕ และยกเลิกประกาศธนาคารแห่งประเทศไทย เรื่อง การดำรงเงินกองทุนเป็นอัตราส่วนกับภาระผูกพันของบริษัทเงินทุน ลงวันที่ ๓๑ กรกฎาคม ๒๕๓๕ ข้อ๒ ในประกาศนี้ (๑)"เงินกองทุนชั้นที่ ๑" หมายความถึง เงินกองทุนลำดับที่ (๑) (๒) (๓) และ (๔) ของบทนิยามเงินกองทุน ตามความในมาตรา ๔แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ (ฉบับที่ ๓) พ.ศ. ๒๕๓๕ ทั้งนี้ให้หักผลขาดทุนที่เกิดขึ้นทุกงวดการบัญชีออกก่อนและให้หักค่ากู๊ดวิลล์ตามหลักเกณฑ์ วิธีการและเงื่อนไขที่ธนาคารแห่งประเทศไทยประกาศกำหนด (๒)"เงินกองทุนชั้นที่ ๒" หมายความถึง เงินกองทุนลำดับที่ (๕) และ (๖) ของบทนิยามเงินกองทุนตามความในมาตรา ๔แห่งพระราชบัญญัติฉบับดังกล่าว ใน (๑) ตามหลักเกณฑ์ วิธีการและเงื่อนไขที่ธนาคารแห่งประเทศไทยประกาศกำหนด ข้อ๓ให้บริษัทเงินทุนดำรงเงินกองทุนเมื่อสิ้นวันหนึ่ง ๆ เป็นอัตราส่วนไม่ต่ำกว่าร้อยละ ๗ของสินทรัพย์และภาระผูกพันตามหลักเกณฑ์และวิธีการที่กำหนดไว้ในประกาศนี้ โดยมีเงื่อนไขว่าเงินกองทุนชั้นที่ ๑ต้องเป็นอัตราส่วนไม่ต่ำกว่าร้อยละ ๕ ของสินทรัพย์และภาระผูกพันดังกล่าว และเงินกองทุนชั้นที่ ๒ต้องมีจำนวนสูงสุดไม่เกินเงินกองทุนชั้นที่ ๑ ข้อ๔ในการดำรงเงินกองทุนเป็นอัตราส่วนกับสินทรัพย์ทุกรายการ และภาระผูกพันทุกรายการโดยใช้มูลค่าตามบัญชี ณ วันที่รายงานมาคำนวณกับอัตราความเสียง ส่วนสินทรัพย์และภาระผูกพันที่เป็นเงินตราต่างประเทศให้แปลงค่าเป็นเงินบาทก่อนโดยใช้อัตราเฉลี่ยระหว่างอัตราซื้อขั้นต่ำและอัตราขายขั้นสูงตามประกาศของทุนรักษาระดับอัตราแลกเปลี่ยนเงินตรา ณ วันที่รายงานสำหรับสกุลเงินซึ่งทุนรักษาระดับอัตราการแลกเปลี่ยนเงินตรามิได้ประกาศอัตราซื้อขั้นต่ำและอัตราขายขั้นสูงให้ใช้วิธีคำนวณจากอัตราไขว้(Cross Rate) โดยอิงกับอัตราปิดที่ตลาดนิวยอร์ก (๒)คูณสินทรัพย์แต่ละรายการด้วยอัตราความเสียงตามที่กำหนดไว้ในข้อ ๕ (๓)คูณภาระผูกพันแต่ละรายการด้วยค่าแปลงสภาพ (Credit Conversion Factor) ตามที่กำหนดไว้ในข้อ ๖แล้วนำค่าที่ได้คูณกับอัตราความเสี่ยงของสินทรัพย์แต่ละประเภทตามที่กำหนดไว้ในข้อ ๕ อีกครั้งหนึ่ง ข้อ๕ อัตราความเสี่ยงของสินทรัพย์แต่ละประเภท (ก)อัตราความเสี่ยงร้อยละ ๐ (๑)เงินสดที่เป็นเงินบาทและเงินตราต่างประเทศ (๒)เงินฝากที่ธนาคารแห่งประเทศไทย (๓)เงินลงทุนในหลักทรัพย์โดยมีสัญญาว่าจะขายคืนตามระเบียบธนาคารแห่งประเทศไทยว่าด้วยการซื้อขายพันธบัตรโดยมีสัญญาว่าจะซื้อคืนหรือขายคืนรวมดอกเบี้ยค้างรับ (๔)เงินลงทุนในหลักทรัพย์รัฐบาลไทยหรือหลักทรัพย์หรือตราสารแสดงสิทธิในหนี้ที่กระทรวงการคลังค้ำประกันต้นเงินและดอกเบี้ยหรือหลักทรัพย์หรือตราสารสิทธิในหนี้ที่ออกโดยธนาคารแห่งประเทศไทยรวมดอกเบี้ยค้างรับหรือเงินให้กู้ยืมหรือลูกหนี้รวมดอกเบี้ยค้างรับที่มีหลักทรัพย์หรือตราสารข้างต้นจำนำเป็นประกันเฉพาะส่วนที่คุ้มหนี้ (๕)เงินให้กู้ยืมรวมดอกเบี้ยค้างรับที่กระทรวงการคลังค้ำประกันต้นเงินและดอกเบี้ยเฉพาะส่วนที่คุ้มหนี้หรือที่คณะรัฐมนตรีมีมติจัดสรรเงินงบประมาณเพื่อชำระหนี้ให้ (๖)เงินให้กู้ยืมหรือเงินลงทุนในหลักทรัพย์รัฐบาลหรือธนาคารกลางของประเทศตามที่กำหนดในผนวก ๑ รวมดอกเบี้ยค้างรับหรือเงินให้กู้ยืมรวมดอกเบี้ยค้างรับที่มีรัฐบาลหรือธนาคารกลางดังกล่าวค้ำประกันโดยปราศจากเงื่อนไขและเฉพาะส่วนที่คุ้มหนี้หรือมีหลักรัฐบาลหรือธนาคารกลางดังกล่าวจำนำเป็นประกันเฉพาะส่วนที่คุ้มหนี้(๗)เงินให้กู้ยืมหรือเงินลงทุนในหลักทรัพย์รัฐบาลหรือธนาคารกลางของประเทศนอกจากที่กำหนดในภาคผนวก ๑ รวมดอกเบี้ยค้างรับหรือเงินให้กู้ยืนรวมดอกเบี้ยค้างรับที่มีรัฐบาลหรือธนาคารกลางดังกล่าวคำประกันโดยปราศจากเงื่อนไขและเฉพาะส่วนที่คุ้มหนี้ทั้งนี้ ต้องเป็นสกุลเงินของประเทศนั้นและไม่เกินกว่าหนี้สินที่บริษัทเงินทุนมีอยู่ในเงินสกุลนั้น (๘)เงินให้กู้ยืมหรือเงินลงทุนในหลักทรัพย์หรือตราสารแสดงสิทธิในหนี้ที่ออกโดยกองทุนเพื่อการฟื้นฟูและพัฒนาระบบสถาบันการเงินรวมดอกเบี้ยค้างรับหรือเงินให้กู้ยืมหรือลูกหนี้รวมดอกเบี้ยค้างรับที่มีนิติบุคคลดังกล่าว รับรองรับอาวัล หรือค้ำประกัน หรือที่มีหลักทรัพย์หรือตราสารแสดงสิทธิในหนี้ที่ออกโดยนิติบุคคลดังกล่าวจำนำเป็นประกันเฉพาะส่วนที่คุ้มหนี้ (๙)เงินให้กู้หรือลูกหนี้รวมดอกเบี้ยค้างรับที่มีตั๋วสัญญาใช้เงินหรือบัตรเงินฝากที่ออกโดยบริษัทเงินทุนนั้นจำนำเป็นประกันเฉพาะส่วนที่คุ้มหนี้ การตีราคาตั๋วสัญญาใช้เงินและบัตรเงินฝากประเภทระบุอัตราดอกเบี้ยจะต้องไม่เกินมูลค่าของตราสารนั้น การตีราคาบัตรเงินฝากประเภทไม่ระบุอัตราดอกเบี้ยจะต้องไม่เกินจำนวนเงินที่ตราไว้ (๑๐)ยอดเหลื่อมบัญชีระหว่างสำนักงานของบริษัทเงินทุนนั้น (๑๑)สินทรัพย์เฉพาะส่วนซึ่งเท่ากับเงินสำรองสำหรับสินทรัพย์ที่สงสัยว่าจะไม่มีราคาหรือเรียกคืนไม่ได้ และรายได้รอการตัดบัญชี (๑๒)ภาษีเงินได้รอตัดบัญชี (๑๓)ค่าใช้จ่ายล่วงหน้า (๑๔)สิทธิเรียกร้องตามเอกสารการกู้ยืมเงินหรือตั๋วสัญญาใช้เงินที่บริษัทเงินทุนอื่นหรือบริษัทเครดิตฟองซิเอร์เป็นผู้ออกซึ่งรับโอนจากประชาชน ทั้งนี้ เฉพาะตามโครงการและจำนวนเงินที่ธนาคารแห่งประเทศไทยให้ความเห็นชอบ ข.อัตราความเสี่ยงร้อยละ ๒๐ (๑)เงินฝาก เงินให้กู้ยืมหรือลูกหนี้ หรือเงินลงทุนในหุ้นกู้หรือตราสารแสดงสิทธิในหนี้ที่ออกโดยธนาคารพาณิชย์รวมดอกเบี้ยค้างรับหรือเงินให้กู้ยืมหรือลูกหนี้รวมดอกเบี้ยค้างรับที่ธนาคารพาณิชย์รับรอง รับอาวัล หรือค้ำประกันหรือที่มีหลักทรัพย์หรือตราสารแสดงสิทธิในหนี้ที่ออกโดยธนาคารพาณิชย์จำนำเป็นประกันทั้งนี้เฉพาะส่วนที่คุ้มหนี้ (๒)เงินฝาก เงินให้กู้ยืมหรือลูกหนี้ หรือเงินลงทุนในหุ้นกู้หรือตราสารแสดงสิทธิในหนี้ที่ออกโดยบริษัทเงินทุน บริษัทเงินทุนหลักทรัพย์หรือบริษัทเครดิตฟองซิเอร์รวมดอกเบี้ยค้างรับหรือเงินให้กู้ยืมหรือลูกหนี้รวมดอกเบี้ยค้างรับที่มีบริษัทดังกล่าวรับรองรับอาวัล หรือค้ำประกัน หรือที่มีหลักทรัพย์หรือตราสารแสดงสิทธิในหนี้ที่ออกโดยบริษัทดังกล่าวจำนำเป็นประกัน ทั้งนี้เฉพาะส่วนที่คุ้มหนี้ (๓)เงินฝาก เงินให้กู้ยืมหรือลูกหนี้ หรือเงินลงทุนในหุ้นกู้หรือตราสารแสดงสิทธิในหนี้ที่ออกโดยธนาคารอาคารสงเคราะห์ ธนาคารออมสินหรือธนาคารเพื่อการเกษตรและสหกรณ์การเกษตรดอกเบี้ยค้างรับหรือเงินให้กู้ยืมหรือลูกหนี้รวมดอกเบี้ยค้างรับที่มีธนาคารดังกล่าวรับรอง รับอาวัล หรือค้ำประกันหรือที่มีหลักทรัพย์หรือตราสารแสดงสิทธิในหนี้ที่ออกโดยธนาคารดังกล่าวจำนำเป็นประกัน ทั้งนี้เฉพาะส่วนที่คุ้มหนี้ (๔)เงินให้กู้ยืมหรือลูกหนี้ หรือเงินลงทุนในหุ้นกู้หรือพันธบัตรหรือตราสารแสดงสิทธิในหนี้ที่ออกโดยองค์การของรัฐหรือรัฐวิสาหกิจรวมดอกเบี้ยค้างรับ หรือเงินให้กู้ยืมหรือลูกหนี้รวมดอกเบี้ยค้างรับที่มีสถาบันดังกล่าวรับรองรับอาวัล ประค้ำประกัน หรือที่มีหลักทรัพย์หรือตราสารแสดงสิทธิในหนี้ที่ออกโดยสถาบันดังกล่าวจำนำเป็นประกันทั้งนี้เฉพาะส่วนที่คุ้มหนี้ (๕)เงินฝาก เงินให้กู้หรือลูกหนี้ หรือเงินลงทุนในหุ้นกู้หรือตราสารแสดงสิทธิในหนี้ที่ออกโดยธนาคารพาณิชย์ที่จะทะเบียนในกลุ่มประเทศตามที่กำหนดในภาคผนวก๑ รวมดอกเบี้ยค้างรับ หรือเงินให้กู้ยืมหรือลูกหนี้รวมดอกเบี้ยค้างรับที่มีธนาคารพาณิชย์ดังกล่าวรับรองรับอาวัล หรือค้ำประกันหรือที่มีหลักทรัพย์หรือตราสารแสดงสิทธิในหนี้ที่ออกโดยธนาคารพาณิชย์ดังกล่าวจำนำเป็นประกัน ทั้งนี้เฉพาะส่วนที่คุ้มหนี้ (๖)เงินให้กู้ยืมหรือลูกหนี้ หรือเงินลงทุนในหุ้นกู้หรือตราสารแสดงสิทธิในหนี้ที่ออกโดยองค์การของรัฐในกลุ่มประเทศตามที่กำหนดในภาคผนวก ๑รวมดอกเบี้ยค้างรับ หรือเงินให้กู้ยืมหรือลูกหนี้รวมดอกเบี้ยค้างรับที่มีสถาบันดังกล่าวรับรองรับอาวัล หรือค้ำประกัน หรือที่มีหลักทรัพย์หรือตราสารแสดงสิทธิในหนี้ที่ออกโดยสถาบันดังกล่าวจำนำเป็นประกันทั้งนี้เฉพาะส่วนที่คุ้มหนี้ (๗)เงินให้กู้ยืมหรือลูกหนี้ หรือเงินลงทุนในหุ้นกู้หรือตราสารแสดงสิทธิในหนี้ที่ออกโดยองค์การระหว่างประเทศ ตามที่กำหนดในภาคผนวก ๒รวมดอกเบี้ยค้างรับ หรือเงินให้กู้ยืมหรือลูกหนี้รวมดอกเบี้ยค้างรับที่มีสถาบันดังกล่าวรับรองรับอาวัล หรือค้ำประกัน หรือที่มีหลักทรัพย์หรือตราสารแสดงสิทธิในหนี้ที่ออกโดยองค์การดังกล่าวจำนำเป็นประกันทั้งนี้เฉพาะส่วนที่คุ้มหนี้ (๘)เงินฝาก เงินให้กู้ยืมหรือลูกหนี้ หรือเงินลงทุนในหุ้นกู้หรือตราสารแสดงสิทธิในหนี้ที่ออกโดยธนาคารพาณิชย์ที่จดทะเบียนนอกกลุ่มประเทศที่กำหนดไว้ในภาคผนวก๑ รวมดอกเบี้ยค้างรับซึ่งมีระยะเวลาคงเหลือไม่เกิน ๑ ปีหรือเงินให้กู้ยืมหรือลูกหนี้รวมดอกเบี้ยค้างรับซึ่งมีระยะเวลาคงเหลือไม่เกิน ๑ ปีและธนาคารพาณิชย์ดังกล่าวรับรอง รับอาวัล หรือค้ำประกัน หรือที่มีหลักทรัพย์หรือตราสารแสดงสิทธิในหนี้ที่ออกโดยธนาคารพาณิชย์ดังกล่าวจำนำเป็นประกัน ทั้งนี้ เฉพาะส่วนที่คุ้มหนี้ (๙)เงินให้กู้ยืมรวมดอกเบี้ยค้างรับที่คณะรัฐมนตรีมีมติให้จัดสรรเงินงบประมาณเพื่อชำระหนี้แต่สำนักงานงบประมาณมิได้จัดสรรเงินชำระหนี้ให้จนล่วงพ้นระยะเวลาที่ถึงกำหนดชำระเกินกว่า ๒ ปีขึ้นไป คอัตราความเสี่ยงร้อยละ ๕๐ (๑)เงินให้กู้ยืมหรือลูกหนี้ หรือเงินลงทุนในตราสารแสดงสิทธิในหนี้ที่ออกโดยองค์การบริหารส่วนท้องถิ่นรวมดอกเบี้ยค้างรับหรือเงินให้กู้ยืมหรือลูกหนี้รวมดอกเบี้ยค้างรับที่องค์การดังกล่าวรับรอง รับอาวัล หรือค้ำประกันหรือที่มีตราสารดังกล่าวจำนำเป็นประกัน ทั้งนี้ เฉพาะส่วนที่คุ้มหนี้ (๒)เงินให้กู้ยืมแก่บุคคลธรรมดาเพื่อการจัดหาที่อยู่อาศัยที่มีที่ดิน และหรือสิ่งปลูกสร้างนั้นจำนองเป็นประกันลำดับหนึ่งกับบริษัทเงินทุนทั้งนี้ ที่ดินและสิ่งปลูกสร้างดังกล่าวต้องมีมูลค่าไม่ต่ำกว่ายอดเงินให้กู้ยืมคงค้างรวมทั้งดอกเบี้ยค้างรับ (๓)ภาระผูกพันที่เป็นสัญญาเกี่ยวกับอัตราแลกเปลี่ยน หรืออัตราดอกเบี้ยซึ่งได้คูณด้วยค่าแปลงสภาพ (Credit Conversion Factor)ตามที่กำหนดไว้ในข้อ ๖ แล้ว เว้นแต่คู่สัญญาจะถูกจัดให้อยู่ในกลุ่มที่มีอัตราความเสี่ยงต่ำกว่าร้อยละ๕๐ ง.อัตราความเสี่ยงร้อยละ ๑๐๐ (๑)เงินให้กู้ยืมหรือลูกหนี้ภาคเอกชนรวมดอกเบี้ยค้างรับ (๒)ลูกหนี้เช่าซื้อที่ได้หักรายได้รอตัดบัญชีแล้ว (๓)เงินฝาก เงินให้กู้ยืมหรือลูกหนี้ หรือเงินลงทุนในหุ้น หุ้นกู้ หรือตราสารแสดงสิทธิในหนี้ที่ออกโดยธนาคารพาณิชย์ที่จดทะเบียนนอกกลุ่มประเทศที่กำหนดในภาคผนวก๑ รวมดอกเบี้ยค้างรับซึ่งมีระยะเวลาคงเหลือเกิน ๑ ปีหรือเงินให้กู้ยืมหรือลูกหนี้รวมดอกเบี้ยค้างรับซึ่งมีระยะเวลาคงเหลือเกิน ๑ ปีและมีธนาคารพาณิชย์ดังกล่าวรับรอง รับอาวัล หรือค้ำประกันหรือมีหลักกทรัพย์หรือตราสารแสดงสิทธิในหนี้ที่ออกโดยธนาคารพาณิชย์ดังกล่าวจำนำเป็นประกัน (๔)เงินให้กู้ยืม หรือเงินลงทุนในหลักทรัพย์รัฐบาลหรือธนาคารกลางนอกกลุ่มประเทศไทยกำหนดในภาคผนวก ๑ ปี รวมดอกเบี้ยค้างรับหรือเงินให้กู้ยืมรวมดอกเบี้ยค้างรับที่รัฐบาลหรือธนาคารกลางดังกล่าวค้ำประกัน (๕)ที่ดิน อาคาร อุปกรณ์ สินทรัพย์ประจำอื่น ๆ และทรัพย์สินรอการขาย (๖)สินทรัพย์และภาระผูกพันอื่น ๆ ที่มิได้ระบุอัตราความเสี่ยงไว้ในข้อ ๕ นี้ การตีราคาหลักประกันในข้อนี้ถ้ามิได้กำหนดไว้เป็นการเฉพาะให้ถือปฏิบัติดังนี้ (ก)กรณีหุ้นกู้ พันธบัตร หรือตราสารแสดงสิทธิในหนี้ประเภทระบุอัตราดอกเบี้ยจะต้องไม่เกินจำนวนเงินที่ตราไว้ (ข)กรณีหุ้นกู้ พันธบัตร หรือตราสารแสดงสิทธิในหนี้ประเภทไม่ระบุอัตราดอกเบี้ยจะต้องไม่เกินร้อยละ ๖๐ ของจำนวนเงินที่ตราไว้ (ค)กรณีหุ้นหรือใบสำคัญแสดงสิทธิที่จะซื้อหุ้นที่เป็นหลักทรัพย์จดทะเบียนในตลาดหลักทรัพย์แห่งประเทศไทยจะต้องไม่เกินร้อยละ ๗๐ของราคาซื้อขายครั้งสุดท้ายในตลาดหลักทรัพย์แห่งประเทศไทย (ง)กรณีหุ้นที่ชำระเต็มมูลค่าแล้วและไม่ได้เป็นหลักทรัพย์จดทะเบียนในตลาดหลักทรัพย์แห่งประเทศไทยจะต้องไม่เกินจำนวนเงินที่ตราไว้ ข้อ๖ ค่าแปลงสภาพ (Credit ConversionFactor) ของภาระผูกพันแต่ละประเภท ก.ค่าแปลงสภาพร้อยละ ๑๐๐ (๑)การรับรอง รับอาวัล และสอดเข้าแก้หน้าตั๋วเงิน (๒)การค้ำประกันการขาย ขายลด หรือขายช่วงลดตั๋วเงิน (๓)การสลักหลังตั๋วเงินแบบผู้รับสลักหลังมีสิทธิไล่เบี้ย (with recourse) (๔)การค้ำประกันการกู้ยืม (๕)สัญญาการซื้อสินทรัพย์ ซึ่งบริษัทเงินทุนต้องปฏิบัติตามโดยปราศจากเงื่อนไข ข.ค่าแปลงสภาพร้อยละ ๕๐ (๑)ภาระผูกพันซึ่งขึ้นอยู่กับผลการดำเนินงานของลูกค้า เช่น ค้ำประกันการรับเหมาก่อสร้างค้ำประกันการยื่นซองประกวดราคา เป็นต้น (๒)การประกันการจำหน่ายตราสารหรือหลักทรัพย์ ค.ค่าแปลงสภาพร้อยละ ๒๐ ภาระผูกพันเพื่อการนำสินค้าเข้ามาตามเล็ตเตอร์ออฟเครดิตทั้งที่มีเอกสารประกอบและยังไม่มีเอกสารประกอบ ง.ค่าแปลงสภาพร้อยละ ๐ วงเงินให้กู้ยืมที่ลูกค้ายังมิได้ใช้ จ.ค่าแปลงสภาพสำหรับสัญญาเกี่ยวกับอัตราแลกเปลี่ยนและอัตราดอกเบี้ย (ร้อยละ) อายุสัญญาที่เหลือ สัญญาเกี่ยวกับอัตราแลกเปลี่ยนสัญญาเกี่ยวกับอัตราดอกเบี้ย ไม่เกิน๑๕ วัน .๐ ๐ เกิน๑๔ วัน แต่ไม่เกิน ๑ ป ี ๒.๐ ๐.๕ เกิน๑ ปี ขึ้นไป ๕.๐ ๑.๐ สัญญาเกี่ยวกับอัตราแลกเปลี่ยนได้แก่สัญญาดังต่อไปนี้ Crosscurrency interest rate swaps Forwardforeign exchange contracts Currencyoption purchases สัญญาอื่นๆ ในลักษณะเดียวกัน สัญญาเกี่ยวกับอัตราดอกเบี้ยได้แก่สัญญาดังต่อไปนี้ Singlecurrency interest rate swaps Basisswaps Forwardrate agreements Interestrate option purchases สัญญาอื่นๆ ในลักษณะเดียวกัน ในกรณีที่ลูกค้ารายเดียวกันทำสัญญาเกี่ยวกับอัตราแลกเปลี่ยนหรือสัญญาเกี่ยวกับอัตราดอกเบี้ยทั้งทางด้านซื้อและด้านขายให้คูณจำนวนเงินด้านซื้อและด้านขายด้วยค่าแปลงสภาพก่อนและนำค่าที่ได้มาหักกลบกันแล้วจึงนำจำนวนสุทธิไปคูณกับอัตราความเสี่ยงของสินทรัพย์แต่ละประเภทตามที่กำหนดในข้อ ๕ ข้อ๗ ประกาศนี้ให้ใช้บังคับตั้งแต่วันที่๑ กรกฎาคม ๒๕๓๗ เป็นต้นไป ประกาศณ วันที่ ๒๔ ธันวาคม ๒๕๓๖ วิจิตร สุพินิจ ผู้ว่าการ ธนาคารแห่งประเทศไทย[ดูข้อมูลจากภาพกฎหมาย][รก.๒๕๓๖/๒๒๕/๒๗พ/๒๘ ธันวาคม ๒๕๓๖]